CELEX: 62020TN0358
Language: sl
Date: 2020-06-11 00:00:00
Title: Zadeva T-358/20: Tožba, vložena 11. junija 2020 – Net Technologies Finland/REA

24.8.2020   
            
            
               SL
            
            
               Uradni list Evropske unije
            
            
               C 279/42
            
         
      Tožba, vložena 11. junija 2020 – Net Technologies Finland/REA
      (Zadeva T-358/20)
      (2020/C 279/56)
      Jezik postopka: angleščina
      
         Stranki
      
      
         Tožeča stranka: Net Technologies Finland Oy (Helsinki, Finska) (zastopnika: S. Pappas in N. Kyriazopoulou, odvetnika)
      
         Tožena stranka: Izvajalska agencija za raziskave
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da i) je Izvajalska agencija za raziskave kršila pogodbene obveznosti, ki jih ima na podlagi sporazuma o dodelitvi nepovratnih sredstev FP7-SEC-2012-312484, sklenjenega v okviru Sedmega okvirnega programa za raziskave, tehnološki razvoj in predstavitvene dejavnosti, ii) zahtevek, ki je naveden v opominih dolžniku št. 3242005872 v zvezi s povračilom zneska 171 342,97 EUR za neupravičeni prispevek in št. 3242005825 v zvezi s povračilom zneska 17 134,30 EUR iz naslova pavšalne odškodnine, ni utemeljen, in iii) so nastali stroški za notranje svetovalce upravičeni; ter
               
            
                  —
               
               
                  toženi stranki naloži plačilo svojih stroškov in stroškov tožeče stranke v tem postopku.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja te tožbene razloge.
      
                  1.
               
               
                  Prvi tožbeni razlog: REA je s tem, da je izdala sporna opomina dolžniku, napačno razlagala določbe o upravičenosti stroškov in ni izpolnila svojih pogodbenih obveznosti, ker so stroški za notranje svetovalce izpolnjevali merila upravičenosti, določena v sporazumu o dodelitvi nepovratnih sredstev, zato za te stroške ni mogoče vložiti zahtevka za povračilo.
               
            
                  2.
               
               
                  Drugi tožbeni razlog: REA ni izpolnila pogodbe v dobri veri.
               
            
                  3.
               
               
                  Tretji tožbeni razlog: REA je kršila načelo sorazmernosti.